Diari Oficial de la Generalitat Valenciana


Sumari del DOGV 8595, del 19-07-2019 (2019/7340)

RESOLUCIÓ de 15 de juliol de 2019, del gerent de l'Entitat Pública de Sanejament d'Aigües Residuals de la Comunitat Valenciana, per la qual crea la subseu electrònica d'aquesta entitat.
-----------------------------------------------------------------------------------------------------------------------------------------------------------------------------------------

### Dades del document

Número de DOGV
:   8595

Data del DOGV
:   19-07-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/7340


Data del document
:   15-07-2019

Organisme emissor
:   Entitat Pública de Sanejament d'Aigües Residuals de la Comunitat Valenciana

Tipus de document
:   Resolució

RESOLUCIÓ de 15 de juliol de 2019, del gerent de l'Entitat Pública de Sanejament d'Aigües Residuals de la Comunitat Valenciana, per la qual crea la subseu electrònica d'aquesta entitat. [2019/7340]  
Preàmbul  
L'article 38.1 de la Llei 40/2015, d'1 d'octubre, de règim jurídic del sector públic, defineix la seu electrònica com aquella adreça electrònica disponible per als ciutadans a través de xarxes de telecomunicacions la titularitat de les quals, gestió i administració correspon a una administració pública, òrgan o entitat administrativa en l'exercici de les seues competències. Per part seua, el número 3 del mateix precepte estableix que cada administració pública determinarà les condicions i instruments de creació de les seus electròniques.  
El Decret 220/2014, de 12 de desembre, del Consell, pel qual s'aprova el Reglament d'Administració Electrònica de la Comunitat Valenciana, en el seu capítol V regula la seu electrònica de la Generalitat quant a concepte i naturalesa, titularitat i responsabilitat de seus i subseus, continguts i serveis, tauler d'anuncis.  
L'article 22 del citat decret estableix que cada departament de la Generalitat o entitat del seu sector públic podrà gestionar, administrar i oferir al ciutadà a través d'internet els continguts específics del seu àmbit de competències, dels quals seran responsables, i es podran crear seus electròniques derivades, o subseus, que quedaran integrades i hauran de resultar accessibles des de la seu electrònica de la Generalitat.  
Les seus derivades hauran de ser creades mitjançant la corresponent resolució, que serà publicada en el Diari Oficial de la Generalitat Valenciana. Per a la seua creació serà preceptiu i vinculant l'informe previ de l'òrgan directiu amb competències horitzontals en matèria de tecnologies de la informació i les comunicacions.  
L'article 23 del decret relaciona els continguts i serveis de la seu electrònica i subseus, incloent les disposicions, o si escau, resolucions, de creació de la seu o subseu electròniques i del Registre Electrònic accessible des de cada seu o subseu.  
Al seu torn, l'Ordre 1/2018, de 27 de desembre, conjunta, de la Conselleria d'Hisenda i Model Econòmic i de la Conselleria d'Educació, Investigació, Cultura i Esport, per la qual s'aprova la política de gestió de documents electrònics de la Generalitat, estableix que els tràmits i models susceptibles de registre electrònic, així com la relació actualitzada de les oficines d'assistència en matèria de registres, així com les seues dades d'ubicació i horari estaran a la disposició de la ciutadania en la seu electrònica.  
Per tot l'exposat, i en virtut de les competències atribuïdes al gerent d'acord amb el que s'estableix en l'article 18 del Decret 170/1992, de 16 d'octubre, del Govern Valencià, pel qual aprova l'Estatut de l'Entitat Pública de Sanejament d'Aigües Residuals de la Comunitat Valenciana i previ informe favorable emés en data 10 de juny de 2019 per la Direcció General de Tecnologies de la Informació i les Telecomunicacions, resolc:  
  
Primer. Objecte  
Crear la subseu electrònica de l'Entitat Pública de Sanejament d'Aigües Residuals de la Comunitat Valenciana, de la seu electrònica principal de la Generalitat, https://sede.gva.es, que es regula en el Decret 220/2014, de 12 de desembre, del Consell, pel qual s'aprova el Reglament d'Administració Electrònica de la Comunitat Valenciana.  
  
  
Segon. Àmbit d'aplicació  
La subseu electrònica de l'Entitat Pública de Sanejament d'Aigües Residuals de la Comunitat Valenciana tindrà per àmbit d'aplicació la totalitat dels serveis pertanyents a l'entitat pública. A través d'aquesta subseu es realitzaran totes les actuacions, procediments i serveis que requerisquen l'autenticació dels usuaris en les seues relacions amb l'entitat per mitjans electrònics, així com aquells altres respecte als que es decidisca la seua inclusió en la seu per raons d'eficàcia, celeritat i qualitat en la prestació de serveis a la ciutadania.  
  
Tercer. Característiques de la subseu electrònica  
1. L'adreça electrònica de referència de la seu serà https://sede.epsar.gva.es/ que serà accessible directament així com a través del portal de l'entitat, de la seu de la Generalitat i, si escau, del portal corporatiu de la Generalitat.  
2. A través d'aquesta subseu es realitzaran totes les actuacions, procediments i serveis que requerisquen l'autenticació dels usuaris en les seues relacions amb l'entitat per mitjans electrònics, així com aquells altres respecte als que es decidisca la seua inclusió en la seu per raons d'eficàcia, celeritat i qualitat en la prestació de serveis a la ciutadania.  
  
3. La subseu de l'EPSAR serà multilingüe, accessible almenys en valencià i en castellà.  
4. Les facultats d'administració i gestió d'aquesta, així com les executives de la seu electrònica correspondrà a la Gerència de l'EPSAR, qui es responsabilitzarà de la integritat, veracitat i actualització de la informació i els serveis als quals puga accedir-se a través d'aquella.  
  
5. La gestió tecnològica de la subseu de l'EPSAR serà competència de la Gerència i del Servei de Tecnologies de la Informació i les Telecomunicacions de l'EPSAR, d'acord amb les directrius tecnològiques i metodològiques de l'òrgan directiu amb competències horitzontals en matèria de tecnologies de la informació i les comunicacions que l'exercirà en els termes establits.  
6. Així mateix correspondrà a la Gerència de l'EPSAR la resolució de les queixes que pogueren plantejar els ciutadans respecte de l'organització i funcionament de la seu així com el coneixement dels suggeriments que pogueren plantejar sobre aquest tema.  
  
Quart. Continguts i serveis de la subseu electrònica  
Els continguts i serveis de la subseu electrònica són els següents:  
a) Identificació de la subseu, així com de l'òrgan o òrgans titulars i dels responsables de la gestió i dels serveis posats a disposició en aquesta.  
b) Resolució per la qual es crea i regula la subseu, així com, si escau, resolucions que establisquen l'obligatorietat d'utilització de la via electrònica per a determinats procediments i certs col·lectius de persones físiques.  
c) Informació necessària per a la correcta utilització de la subseu incloent el mapa de la seu electrònica o informació equivalent, amb especificació de l'estructura de navegació i les diferents seccions disponibles, així com la relacionada amb propietat intel·lectual.  
d) Serveis d'assessorament electrònic a l'usuari per a la correcta utilització de la subseu.  
e) Sistema de verificació dels certificats de la subseu, que estarà accessible de forma directa i gratuïta.  
f) Relació de sistemes de signatura electrònica que siguen admesos o utilitzats en la subseu.  
g) Catàleg de procediments, tràmits i serveis disponibles en l'EPSAR.  
h) Carpeta ciutadana per a l'accés personal a documents, còpies electròniques, notificacions i estat de tramitació d'expedients propis.  
  
i) Bústia general de suggeriments i queixes en relació amb el contingut i serveis oferits en la subseu electrònica.  
j) Informació relacionada amb la protecció de dades de caràcter personal, incloent un enllaç amb la seu electrònica de l'Agència Espanyola de Protecció de Dades.  
k) Resolució per la qual es crea el segell electrònic de l'organisme, així com resolució relativa a la utilització d'un sistema de codi segur de verificació.  
l) Relació dels mitjans electrònics que els ciutadans puguen utilitzar en cada supòsit per a comunicar-se amb la subseu.  
m) Data i hora oficial, i dies declarats oficialment com a inhàbils.  
  
Cinqué. Entrada en vigor  
La present resolució entrarà en vigor l'endemà de la seua publicació en el Diari Oficial de la Generalitat Valenciana.  
  
València, 15 de juliol de 2019.- El gerent: Enrique Lapuente Ojeda.